|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 10.10.2025 | nr 55 | |
| **Sotsiaalkaitseministri 27. detsembri 2017. a määruse nr 72 „Sotsiaalteenuste ja -toetuste andmeregistri põhimäärus“ muutmine** |  |

Määrus kehtestatakse sotsiaalhoolekande seaduse § 141 lõike 2 alusel.

Sotsiaalkaitseministri 27. detsembri 2017. a määruses nr 72 „Sotsiaalteenuste ja -toetuste andmeregistri põhimäärus“ tehakse järgmised muudatused:

**1)** paragrahvi 8 lõike 1 punkt 3 sõnastatakse järgmiselt:

„3) erivajaduse, puude ja töövõime andmed ning terviseseisundiga seotud tegutsemise ja osalemise piirangute andmed, erihoolekandeteenuse ja sotsiaalse rehabilitatsiooni teenuse puhul isiku psüühikahäire diagnoos;“;

**2)** paragrahvi 13 punktid 2 ja 3 sõnastatakse järgmiselt:

„2) sotsiaalkaitse infosüsteemist on õigus saada järgmisi salvestatavaid andmeid: isiku kontaktandmed, puude ja töövõimetuse andmed, puude raskusastme tuvastamise käigus arstiõppe läbinud isiku eksperdiarvamuses tuvastatud tegutsemise ja osalemise piirangute andmed ja arvamuses esitatud kokkuvõtted ning isikule makstavate toetuste, hüvitiste, pensionide ja abivahendi ostu- ja üüritehingu andmed. Esitlusinfona on õigus saada erihoolekandeteenuse ja sotsiaalse rehabilitatsiooni teenuse saamise ning rehabilitatsiooniplaani olemasolu andmeid;

3) töötukassa andmekogust on õigus saada järgmisi salvestatavaid andmeid: makstavate toetuste ja hüvitiste andmed, töövõime hindamise otsuse andmed, töövõime hindamise käigus arstiõppe läbinud isiku eksperdiarvamuses tuvastatud tegutsemise ja osalemise piirangute andmed ja arvamuses esitatud kokkuvõtted ning isikule makstava töövõimetoetuse andmed. Esitlusinfona on õigus saada töötuna arvel oleku ja tegevuskava ning tööalase rehabilitatsiooni teenuse hinnangus tuvastatud tegutsemise ja osalemise piirangute, tööalase rehabilitatsiooni tegevuskava ning osutatud rehabiliteerivate teenuste saamise andmeid;“;

**3)** paragrahvi 17 täiendatakse lõikega 41 järgmises sõnastuses:

„(41) Sotsiaalkindlustusametil on juurdepääs registriandmetele kohaliku omavalitsuse üksuse sotsiaalteenuste osutamise kohta ülevaadete ja statistika koostamiseks, juhul kui kohaliku omavalitsuse üksus ei saa seda tehnilistel põhjustel registriandmete põhjal ise koostada.“;

**4)** määruse lisa asendatakse käesoleva määruse lisaga.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler

Lisa. Sotsiaalteenuste ja -toetuste andmeregistrisse kantavate andmete loetelu